Varde Kommune har kontrakter med skorstensfejere om udførelse af det lovpligtige skorstensfejerarbejde i medfør af Bekendtgørelse om brandværnsforanstaltninger for skorstene og ildsteder.
Varde Kommune har pr. 1. august indgået en ny aftale om fejning af skorstene for distrikt Ølgod.
Husejerne i distriktet har fået besked om, hvilken skorstensfejermester, der udfører det lovpligtige skorstensfejerarbejde.
Morten Lykkeberg Sørensen tlf. 28 61 66 99. Område: Tidl. Helle Kommune samt sydlig del af tidl. Ølgod Kommune.
Lars Karlsen tlf. 75 27 18 54. Område: Tidl. Blaabjerg, Blåvandshuk og Varde Kommune samt nordlige del af tidl. Ølgod Kommune.
Gebyrerne for det lovpligtige skorstensfejerarbejde opkræves sammen med den kommunale ejendomsskat og kan findes her.
Ved valg af anden skorstensfejer vil Varde Kommune refundere eventuel indbetalt skorstensfejerbidrag efter indhentning af oplysninger hos områdeskorstensfejeren om eventuelt arbejde udført på ejendommen i indeværende år samt regulere ejendomsskatteopkrævningen. Afmelding foretaget inden den 1. april reguleres i juni og afmelding foretaget inden den 1. oktober reguleres i december.
Der er frit valg af skorstensfejer. Skorstensfejerarbejdet skal dog udføres af faglærte personer, der har bestået skorstensfejerfagets svendeprøve eller mesterskole eller anden tilsvarende uddannelse.
Det er husejers ansvar, at arbejdet bliver udført og at reglerne i Bekendtgørelse om brandværnsforanstaltninger for skorstene og ildsteder bliver overholdt.
Hvis en husejer ønsker en anden skorstensfejer end den kommunen stiller til rådighed, skal husejeren udfylde dette afmeldingsskema og sende det til kommunen. Husejerens ejendom vil blive slettet fra listen, således at der ikke opkræves skorstensfejerbidrag i forbindelse med ejendomsskatteopkrævningen det følgende år.